text: Duefamilie spreder glæde på kræftafdeling
  14 juni 2014 kl. 08.45
  Et duepar og deres unger har slået sig ned udenfor kræftafdelingen på Vejle sygehus til stor glæde for patienterne.
  Dueparret har bygget rede i et vinduesparti på 8. sal ? og nu er der kommet unger i reden.
  - Duefamilien har spredt utrolig meget glæde hos både personale og ikke mindst patienterne. De nyder at følge projektet, mens de sidder og får kemobehandling. Der bliver filmet og taget billeder hver dag, fortæller teamleder Joan Puggaard Bøgeskov fra onkologisk afdeling på Vejle sygehus.
  